MTV xe un canałe tełevixivo 'american co a sede a New York lancià el 1 agosto 1981. Inisialmènte co na programasion dedicà esclusivamènte al mondo de ła musica co ła trasmision de video musicałi lanciai da vj e conxerti dal vivo, ancò MTV a xe destinà prevałentemènte al grupo dei adołesenti e xovani adulti e a produxe tanti format orijinałi e reality. Fin da quando che a xe nata, MTV se ga proposto come un canałe riservà soło all'industria de ła musica e destinà a scrivere ła storia inte i ani a venire: basta pensare a slogan come "", diventà una de łe frasi pì conosue in 'amèrica, o a ła figura del VJ, nato proprio co sto canałe qua. A popołarità pal canałe a xe rivà pochi mesi dopo el so lancio in America e, col pasar del tempo, MTV xe sta cità da tanti musicisti, così come da altri canai e programi tełevixivi, film, libri e parfin inte i testi de serte canson. Dopo eser diventà uno dei canałi pì seguii in anbito musicałe, MTV ga lancià na sfilsa de canałi che cuerse qualsiasi xenere musicałe . MTV xe anca da sènpre visina a łe atividà sociałi, come dimostra tute łe campagne "pro-social" che i ga portà vanti inte el corso dei ani.